আমি নিজে জেএনইউতে পড়েছি বলেই বলছি, শুধু ভারত নয় সারা বিশ্বের অন্যতম ক্যাম্পাস এটি। এই বিশ্ববিদ্যালয় উদার মূল্যবোধের মন্দির এবং সংবিধান সম্মত সব উদার মনোভাবাপন্ন বিতর্ক এবং আলোচনাকে উৎসাহিত করে। নানা মত প্রকাশের সুযোগ দেয়। অস্বীকার করার উপায় নেই স্বাধীনচেতা মনোভাবের সঙ্গে সঙ্গে চরম জাতীয়তাবাদ এবং মৌলবাদকেও জায়গা ছেড়েছে। উত্তর-পূর্বের রাজ্যগুলির স্বাধীনতা যারা দাবি করছে এবং কিছু মৌলবাদী কাশ্মিরী বা মাওবাদী এখানে থাকতেই পারে। তার ওপর ভিত্তি করে জেএনইউ-কে জাতীয়তাবাদ বিরোধীদের অখড়া বলাটা তাদের প্রহসন করা যারা জেএনইউ তৈরি করেছেন এবং যারা ভারতীয় সংবিধান সমর্থন করেন। নিজের অভিজ্ঞতা থেকে বলতে পারি মুষ্টিমেয় মৌলবাদীরা সবসময় ছিল। কিন্তু বড় অংশকে তারা কখনও প্রভাবিত করতে পারেনি।